Case ID: 1124752
Sentence 1: Belə ki, Təqsirləndirilən şəxs1 satış məqsədi və tamah niyyəti ilə qanunsuz olaraq tərkibində narkotik maddələr olan çətənə (kannabis) bitkilərini külli miqdarda əkmə, yetişdirmə və onları (onların hissələrini) toplamaqla kultivasiya etmə, satış məqsədi və tamah niyyəti ilə qanunsuz olaraq külli miqdarda narkotik vasitəni əldə etmə, saxlama, hazırlama, daşıma, göndərmə və satma barədə tanışı Təqsirləndirilən şəxs2 ilə əvvəlcədən razılaşıb cinayət əlaqəsinə girərək qabaqcadan əlbir olan bir qrup şəxs halında birləşmiş, bu məqsədlə Təqsirləndirilən şəxs2 qanunsuz olaraq naməlum mənbədən məlum olmayan vaxtda və şəraitdə əldə etdiyi narkotik tərkibli çətənə (kannabis) bitkisinin toxumlarını 2018-ci ilin mart ayında tanışı Təqsirləndirilən şəxs1 ilə birlikdə sonuncunun yaşadığı ünvan 2 ünvanında əvvəlcə kapron stəkanlarda əkib onların cücərməsinə nail olduqdan sonra bitkiləri həmin evin həyətyanı torpaq sahəsində əkməklə xx xxxxxx 2018-ci il tarixədək olan müddət ərzində külli miqdarda 75 ədəd tərkibində narkotik maddələr olan çətənə (kannabis) bitkilərinə aqrotexniki qulluq göstərməklə onları yetişdirərək və hissələrini toplayaraq kultivasiya etmiş, Təqsirləndirilən şəxs2 və Təqsirləndirilən şəxs1 çətənə (kannabis) bitki kollarının olduğu həmin sahəni kənar təsirlərdən qorumaq üçün mütəmadi nəzarətdə saxlamaq məqsədi ilə oraya müşahidə kameraları və "WiFi" internet ötürücü aparatı quraşdırmaqla özləri üçün mobil telefonla videogörüntü vasitəsi ilə onlayn müşahidə şəraitini təmin etmiş, Təqsirləndirilən şəxs1 birlikdə kultivasiya etdikləri tərkibində narkotik maddələr olan həmin çətənə (kannabis) bitki kollarından toplayıb kustar üsulla hazırladıqları külli miqdarda 6005 qram təmiz çəkidə narkotik vasitə olan qurudulmuş marixuananı satış məqsədi ilə saxlaması barədə Təqsirləndirilən şəxs2 təlimatına əsasən öz yaşadığı ünvan 2 ünvanında qanunsuz saxlamış, Təqsirləndirilən şəxs1 qanunsuz əməli barədə daxil olmuş məlumat əsasında Azərbaycan Respublikası Daxili İşlər Nazirliyi Baş X1 əməkdaşları tərəfindən həyata keçirilmiş əməliyyat axtarış tədbiri nəticəsində Təqsirləndirilən şəxs1 xx xxxxxx 2018-ci il tarixdə saat 07:30-da ünvan 2 ünvanın yaxınlığında saxlanıldıqdan sonra həmin ünvanda yerləşən evinə baxış keçirilərkən Təqsirləndirilən şəxs1 evin dəhlizində yerləşən masanın altından 1 ədəd ağ rəngli polietilen torbada çıxarıb təqdim etdiyi külli miqdarda 6005 qram təmiz çəkidə narkotik vasitə olan qurudulmuş marixuana, həmçinin evin həyətyanı torpaq sahəsinə baxış keçirilərkən təxminən 20 kvadrat metr sahədə əkilmiş və aqrotexniki qaydada qulluq göstərilmiş külli miqdarda yaş vəziyyətdə ümumi çəkisi 91500 qramolmaqla ümumi sayı 75 ədəd narkotik tərkibli çətənə (kannabis) bitkiləri aşkar edilərək polis əməkdaşları tərəfindən götürülmüşdür.